CELEX: 62020TN0219
Language: da
Date: 2020-04-15 00:00:00
Title: Sag T-219/20: Sag anlagt den 15. april 2020 — JK mod Kommissionen

22.6.2020   
            
            
               DA
            
            
               Den Europæiske Unions Tidende
            
            
               C 209/32
            
         
      Sag anlagt den 15. april 2020 — JK mod Kommissionen
      (Sag T-219/20)
      (2020/C 209/43)
      Processprog: fransk
      
         Parter
      
      
         Sagsøger: JK (ved advokat N. de Montigny)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af afgørelsen af 5. juni 2019 truffet af direktøren for GD Budget og Administration, Menneskelige Ressourcer, i EU-Udenrigstjenesten om afslag på sagsøgerens klage indgivet i henhold til vedtægtens artikel 24 den 5. februar 2019.
               
            
                  —
               
               
                  Annullation af den stiltiende afgørelse fra Kommissionens ansættelsesmyndighed om afslag på hans klage indgivet i henhold til vedtægtens artikel 24 den 5. februar 2019.
               
            
                  —
               
               
                  Annullation, for så vidt som denne afgørelse følger efter et stiltiende afslag, af afgørelsen om afslag på den klage, som sagsøgeren indgav den 4. september 2019, og som blev meddelt den 6. januar 2020 af direktøren for GD Budget og Administration, Menneskelige Ressourcer og Sikkerhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 12a i vedtægten for tjenestemænd i Den Europæiske Union (herefter »vedtægten«), en retlig fejl i bedømmelsen af begrebet chikane og nærmere bestemt dets bedømmelse henset til iværksættelsen af institutionens omsorgspligt i medfør af vedtægtens artikel 24 og en retlig fejl begået af ansættelsesmyndigheden i forbindelse med afslaget på klagen, før iværksættelsen af en administrativ undersøgelse, hvad angår vigtigheden af beviset for de elementer, som blev fremlagt til støtte for hans klage.
               
            
                  2.
               
               
                  Andet anbringende om et åbenbart urigtigt skøn af de elementer, som blev fremlagt til støtte for ansøgningen om bistand henset til den omstændighed, at sagsøgeren gennem sin klage har fremlagt tilstrækkelige elementer, som kan godtgøre den reelle karakter af de angreb, som han var genstand for.